инфлуенца по птиците, са приложили мерки за унищожаване, почистване и дезинфекция и отново са получили разрешение за внос и транзитно преминаване през Съюза на определени стоки от домашни птици с начална дата от преди повече от две години. Записът за Канада следва да бъде съответно изменен.
 (5)
 Записът за Съединените щати в таблицата в част 1 от приложение I към Регламент (ЕО) No 798/2008 включва зони от тази трета държава, които, след потвърждаване на наличието на високопатогенна инфлуенца по птиците, са приложили мерки за унищожаване, почистване и дезинфекция и отново са получили разрешение за внос и транзитно преминаване през Съюза на определени стоки от домашни птици с начална дата от преди повече от две години. Записът за Съединените щати следва да бъде съответно изменен.
 (6)
 В Регламент (ЕО) No 798/2008 също така се установяват условията, при които дадена трета държава, територия, зона или подразделение следва да се смятат за свободни от високопатогенна инфлуенца по птиците.
 (7)
 Русия фигурира в таблицата от част 1 от приложение I към Регламент (ЕО) No 798/2008 като трета държава, от която вносът и транзитното преминаване през Съюза на някои стоки от домашни птици са разрешени за цялата ѝ територия.
 (8)
 На 17 ноември 2016 г. Русия потвърди наличието на високопатогенна инфлуенца по птиците от подтип H5N8 в стопанство за домашни птици на своя територия. От ноември 2016 г. досега Русия потвърди за наличието на няколко огнища на високопатогенна инфлуенца по птиците в стопанства за домашни птици на своя територия. Поради наличието на потвърдени огнища от ноември 2016 г. досега Русия не може да бъде считана за свободна от тази болест и ветеринарните органи на Русия не са в състояние да сертифицират пратки с месо от домашни птици за консумация от човека, предназначени за внос или транзитно преминаване през Съюза.
 (9)
 Ветеринарните органи на Русия предоставиха на Комисията информация за огнищата на високопатогенна инфлуенца по птиците и потвърдиха, че считано от 17 ноември 2016 г. са преустановили издаването на ветеринарни сертификати за пратки с месо от домашни птици за консумация от човека, предназначени за внос или транзитно преминаване през Съюза.
 (10)
 Поради това след тази дата в Съюза не са били въвеждани пратки с продукти с произход от Русия. От съображения за яснота и правна сигурност е целесъобразно тази ситуация да се документира и в таблицата в част 1 от приложение I към Регламент (ЕО) No 798/2008 да се въведе съответната крайна дата. Освен това по този начин се гарантира, че когато Русия отново бъде свободна от високопатогенна инфлуенца по птиците и бъде определена начална дата, пратките с продукти, произведени в периода между крайната и началната дата, няма да получат разрешение за въвеждане в Съюза.
 (11)
 Следователно записът за Русия в таблицата в част 1 от приложение I към Регламент (ЕО) No 798/2008 следва да бъде изменен, за да се вземе предвид новата епидемиологична обстановка в тази трета държава от ноември 2016 г. и да се укаже крайната дата, от която тази трета държава не може да се разглежда като свободна от високопатогенна инфлуенца по птиците.
